kardosdrur/scandi-wiki huggingface dataset:
Charlotte Sachs Bostrup

Charlotte Sachs Bostrup (født 3. oktober 1963) er en dansk skuespillerinde og filminstruktør. Hun er datter af journalisterne Steen Bostrup og Jette Sachs.

Filmografi 
Instruktion
 Anja & Viktor (2001)
 Askepop - the movie (2003)
 Anja efter Viktor (2003)
 Familien Gregersen (2004)
 Veninder (2005)
 Karlas kabale (2007)
 Karla og Katrine (2009)
 Kartellet (2014)
 Swinger (2016)
 Mødregruppen (2018)
Medvirken

 Den store badedag (1991) som gravid kvinde
 Anja og Viktor - Kærlighed ved første hik 2 (2001) som produktionssekretær Hjørdis

Tv-fiktion (instruktion) 
 2 episoder af Nikolaj & Julie (2002)
 Familien Gregersen (2004)
 2 episoder af Nynne (2006)

Kommunalpolitik 
Bostrup stillede ved kommunalvalget 2005 op for Det Radikale Venstre i Gentofte Kommune. Hun kom ind med 265 personlige stemmer, men blev senere fritaget for arbejde i byrådet.

Referencer

Eksterne henvisninger 
 

Kvindelige filminstruktører fra Danmark
Skuespillere fra Danmark
Medlemmer af Gentofte Kommunalbestyrelse
Kommunalbestyrelsesmedlemmer fra Det Radikale Venstre
Personer i Kraks Blå Bog
Natali DiAngelo

Natali DiAngelo (21. februar 1981) er en pornomodel fra Slovakiet, der også har lavet film under navnene Lenka M. og Natalli De Rosa.

Hun spiller den kvindelige hovedrolle som mordofferet i den danskproducerede pornofilm Sex Is a Deadly Game (2007) og var i marts 2007 æresgæst på den danske messe Erotic World 2021 i Valby Hallen.

Blandt Natali DiAngelos øvrige film kan nævnes 18 Year Old Pussy 6 (2005), Fuckdoll Sandwich 4 (2006), Throat Bangers 6 (2005), Fuckin' Foreigners 2 (2006) og Teen Cum Swallowing Tryouts (2005).

Eksterne henvisninger 
 
 Natalli Di Rossa DVDs and VHS Videos at Adult Film Database

Pornomodeller fra Slovakiet
Jesse Jane

Jesse Jane (født 16. juli 1980) er en amerikansk pornomodel med klassisk amerikansk "pornolook": Blondine med siliconebryster.

Hun var cheerleader i skolen og vandt flere skønhedskonkurrencer, inden hun i 2003 blev pornomodel og skrev kontrakt med filmselskabet Digital Playground.

Jesse Jane hører til de mest populære pornomodeller siden årtusindskiftet. 

Blandt hendes præstationer må fremhæves den kvindelige hovedrolle i Digital Playgrounds dyrt producerede sørøversexfilm Pirates (2005), der af branchebladet AVN er blevet udnævnt til en af verdens 50 mest indflydelsesrige pornofilm.

I marts 2007 var Jesse Jane æresgæst på den danske messe Erotic World 2021 i Valby Hallen, hvor hun modtog en Scandinavian Adult Award som "Best Selling International Star of the year 2006" (for filmen Pirates). Ved samme lejlighed var hun gæst hos Mads Brügger på Den 11. time.

Eksterne henvisninger 

 Officiel hjemmeside
 

Pornoskuespillere fra USA
Pornomodeller fra USA
Skuespillere fra Texas
Shahrestan

Shahrestan (persisk شهرستان) er en geografisk, politisk enhed i Iran, et område i en ostan som er betegnelsen for en provins i Iran, hvoraf der er 30. En Shahrestan har en hovedby, nogle få bakhsh og mange landsbyer. Ordet Shahrestan er sammensat de to persiske ord shahr og ostan, som betyder henholdsvis by og provins. På dansk er det nærmeste måske amt eller region.

Hver Shahrestan har et regeringskontor som kaldes Farmandari; det koordinerer forskellige aktiviteter i regionen samt de øvrige administrative kontorer. Lederen af Farmandari-kontoret kaldes en Farmandar og er guvernør i den pågældende Shahrestan, og vedkommende har dermed den højeste myndighed.

I 2005 fandtes der 324 Shahrestan i Iran og Fars havde det højeste antal: 23, mens
Semnan og Syd-Khorasan kun havde hver fire Shahrestan.

Se også 
 Provinser i Iran

Eksterne henvisninger 
 Om Ostan og Bakhsh på engelsk Wikipedia
 Oversigt over forskellige landes opfattelse af betegnelsen provins

Provinser i Iran
Irans geografi
Subnationale enheder i Iran
Investeringsfond

En investeringsfond (engelsk: investment fund) er en investeringsvirksomhed med en sammenslutning af investorer.

Fonden investerer bl.a. i aktier og/eller obligationer.
Finanstilsynet

Finanstilsynet er en myndighed, som hører under Erhvervs- og Vækstministeriet, og som primært har til opgave at føre tilsyn med finansielle virksomheder samt med værdipapirmarkedet i Danmark.

Finanstilsynet blev dannet 1. januar 1988, da det daværende Tilsynet med Banker og Sparekasser blev fusioneret med Forsikringstilsynet.

Tilsynet med finansielle virksomheder omfatter pengeinstitutter, realkreditinstitutter, forsikringsselskaber, pensionskasser, forsikringsmæglere, Arbejdsmarkedets Tillægspension, Lønmodtagernes Dyrtidsfond, Arbejdsmarkedets Erhvervssygdomssikring, fondsmæglerselskaber og investeringsforeninger, mens tilsynet med værdipapirmarkedet omfatter tilsyn med fondsbørsen, værdipapirmæglervirksomheder, pengemarkedsmæglervirksomheder, clearingvirksomheder og værdipapircentraler.

Finanstilsynet ledes af en direktion på fire medlemmer. Direktøren står til ansvar overfor erhvervs- og vækstministeren. 

Finanstilsynet har desuden sekretariatsfunktion for Det Finansielle Råd og Penge- og Pensionspanelet.

Finanstilsynets bevilling ligger som paragraf 08.23.01 på finansloven for 2013.

Formænd
 Henrik Ramlau-Hansen 2016 -
 Mads Bryde Andersen 2014 - 2016

Direktører
 Jesper Berg 2015 - 
 Kristian Vie Madsen(konst.) 2015 
 Ulrik Nødgaard 2009 - 2015
 Henrik Bjerre-Nielsen 1996 - 2008

Eksterne henvisninger 
 Finanstilsynets hjemmeside 

Danske tilsynsmyndigheder
Etableret i 1988
Danmarks finanspolitik
Spar (detailvirksomhed)

SPAR (oprindeligt DE SPAR) er en international detailhandelsvirksomhed og supermarkedskæde. Spar består af over 12.500 dagligvarebutikker i 33 lande. Kæden blev grundlagt i Holland i 1932 ud fra samme princip som brugsbevægelsen, med købmænd, som går sammen for at opnå bedre priser hos leverandørerne og grossisterne. I 1953 åbnedes det internationale Spar-hovedkvarter i Amsterdam, som siden har styret og udviklet virksomheden i Europa og på andre kontinenter. SPAR er nu en fælles hollandsk-fransk virksomhed, både indlemmet i det franske og hollandske marked og som en af verdens største detailhandlere ved sin tilstedeværelse på verdensplan og omsætning.

De fleste Spar-butikker er placeret i Europa, men der er også butikker i enkelte lande udenfor Europa, bl.a. Sydafrika, Botswana, Zambia, Australien, Mauritius, Argentina, Kina og Japan. I Japan opererer kæden under navnet Hot Spar.

Navnet var oprindeligt DE SPAR – et akronym dannet af den hollandske sætning Door Eendrachtig Samenwerken Profiteren Allen Regelmatig (direkte oversat: "Gennem forenet samarbejde profiterer alle regelmæssigt"). Det er næppe helt tilfældigt, at spar på Afrikaans, dansk, tysk, norsk, slovensk og svensk betyder at spare (penge). De spar betyder på hollandsk "grantræet", hvilket også afspejles i logoet, der netop er et grønt grantræ. Efterhånden som kæden ekspanderede, valgte man at droppe "DE".

Nogle af Spar-butikkerne ejes af den enkelte købmand, mens andre drives på franchisebasis eller er en del af en kæde, hvor SPAR ejer alle butikkerne. Det varierer fra land til land. Det eneste gennemgående fællestræk fra land til land er logoet, der blev designet i 1968 og som har forblevet uændret siden. Der er en række under-navne til Spar-navnet, f.eks. er de største supermarkeder i mange lande navngivet Eurospar, mens de mindre ofte hedder Spar Express. På det danske marked hedder de største butikker Eurospar, de lokale supermarkeder hedder Super Spar, de mindste supermarkeder hedder Spar, mens nærbutikkerne hedder Kwik Spar. Siden 2013 har man dog valgt at droppe Super Spar og Kwik Spar. De tidligere Super Spar forretninger er således enten blevet til Eurospar eller Min Købmand alt efter størrelse. Tidligere Kwik Spar butikker er alle blevet lavet til Min Købmand.

SPAR International-statistik fra 2008

Supermarkedskæden Spar 
Spar er også en international supermarkedskæde ejet af Spar-koncernen. Kæden er i Danmark bestående af 231 selvstændigt ejede butikker og det er den af Spars fire danske butikskæder med de næstmindste butiksarealer. Butikkerne har form som mindre lokale supermarkeder og er beliggende i store, mellemstore og mindre byer.

Kilder

Eksterne henvisninger 
 SPAR i Danmark
 SPAR International

 
Virksomheder i Amsterdam
Supermarkedskæder i Danmark
René Redzepi

Rene Redzepi (født 16. december 1977 i København) er en albansk-dansk daglig køkkenchef og medejer i restauranten Noma, der i 2007 og 2021 opnåede at blive tildelt henholdsvis 2 og 3 stjerner i Michelinguiden, og verdens bedste i 2010, 2011, 2012, 2014 og 2021.

Karriere 
Redzepi er uddannet kok fra restaurant Pierre André i København og har arbejdet på Kong Hans Kælder, El Bulli (Spanien) og The French Laundry (USA). Rene Redzepi er en af Skandinaviens mest anerkendte kokke, bl.a. på grund af sit arbejde med det nordiske køkken. Han er ambassadør for Nordisk Ministerråds program Ny Nordisk Mad. Ny Nordisk Mad er et nordisk samarbejde, der skal  synliggøre værdien af nordisk madkultur og nordiske råvarer.
Restaurant Noma og Rene Redzepi blev i 2008 portrætteret i DR1 dokumentaren Noma på Kogepunktet, hvor den barske tone i køkkenet vakte stor opsigt og debat.

Rene Redzepis efternavn er albansk, da han er søn af en albansk far fra Nordmakedonien og en dansk mor.

I 2012 kom han på Time Magazines liste over den 100 mest indflydelsesrige personer i verden.
Den 26. marts 2012 var han på forsiden at tre regionale udgaver af Time Magazine med titlen Locavore hero.
I maj 2016 blev Rene Redzepi tildelt Ridderkorset af Dannebrog.

Noter

Eksterne henvisninger 

 
 Restaurant Noma – officiel site

Kokke fra Danmark
Personer fra København
Restauratører fra Danmark
Personer i Kraks Blå Bog
Billedforbud

Billedforbud (anikonisme) eller ikonofobi, billedskræk, ses tydeligst i religionen Islam, der forbyder afbildning af Allah. I den ortodokse kirke har perioder med billeddyrkelse været afløst af andre perioder med ikonoklasme (af græsk: eikon = "billede" + klastein = "knuse"), hvor man afviste brugen af billeder.

Billedforbud i religionerne 
Den jødiske religion regnes for at være billedfjendtlig. Dette træk kommer til udtryk allerede i det gamle testamentes beretning om Moses og Aron. Her nævnes forskellen mellem ordets sandhed og bedraget i gudebilledet som problemets kerne. Her bliver sammenhængen mellem billedfrygt og religiøsitet tydelig.

Tilsvarende billedfjendtlige træk finder man også i den kristne religion, i hvert fald indtil billeddekretet på Tridentinerkoncilet i 1563, men også senere i visse retninger inden for den protestantiske tro.

Under Islam findes en billedfjendtlighed, der svarer til jødedommens. I moskeerne ser man abstrakte freskomalerier og kunstfærdig, arabisk kalligrafi, men aldrig konkrete fremstillinger af Gud, mennesker, dyr eller genstande i det hele taget.

Se også 
 Iconic turn (om skabelsen af en billedvidenskab, svarende til sprogvidenskaben)

Note 

Religion
Ballerup-Furesø Provsti

Ballerup-Furesø Provsti er et provsti i Helsingør Stift.  Provstiet ligger i Ballerup og Furesø Kommune.

Ballerup-Furesø Provsti består af 7 sogne med 11 kirker, fordelt på 6 pastorater.

Pastorater

Sogne

Kilde
Provstiportalen

Provstier i Helsingør Stift
Slaget ved Singara

Slaget ved Singara blev udkæmpet i 344 mellem romerske og sassanidiske styrker. Romerne var ledet af kejser Constantius II og sassaniderne af kong Shapur II af Persien. Sassaniderne forsøgte at indtage fortet ved Singara, men det mislykkedes.

Baggrund 
Da Shapur II overtog magten over det sassanidiske rige, søgte han at generobre de territorier, der var blevet erobret af det østromerske rige. Efter at have slået de lakhmidarabiske oprørere i syd, sigtede han mod Mesopotamien for generobre Armenien. Derfra planlagde han krigen mod Constantius II, men overordnet set uden held.

Singara
Middleware

Middleware er en fællesbetegnelse for software som forskellige applikationer eller it-services anvender til at kommunikere data (fx datastrukturer, dataobjekter) mellem hinanden. Middleware er ikke en del af computerens styresystem.

Middleware er fx software, der fungerer som en bro mellem applikationer eller databaser. Et krav er dog, at programmet stiller et API til rådighed, så systemet kan tilpasses et konkret formål. 

Mange programmer, der afvikles på en server, kan betragtes som middleware.

Eksempler:
 CORBA - Common Object Request Broker Architecture - er en middleware specifikation
 Remote procedure call
 SOAP - Simple Object Access Protocol
 OpenGL

Referencer

 
It-infrastruktur
Software
Sinjar

Sinjar () er navnet på en by  i provinsen Ninawa i det nordvestlige Irak, tæt på den syriske grænse. Byens  indbyggere er overvejende kurdiske.

Referencer

Eksterne henvisninger 

Byer i Irak
Petriskål

En Petriskål er en lav, rund skål af enten glas eller plastik, der bruges til at studere mikrobiologisk cellekultur; det være sig fra dyr, planter, bakterier eller svampe. Skålen blev opfundet af Julius Richard Petri i 1877, mens han arbejdede som assistent for Robert Koch.

Se også 
 Dyrkning

Laboratorieudstyr
Mikrobiologi
Netkort

Et netkort er en funktion, som gør et stykke udstyr i stand til at kommunikere via et datanet med andre datanet-værter - og som så selv har funktion af at være en datanet-vært.

Et netkort kan være et fysisk indstiks kort eller en netkortfunktion indlejret i et større eller mindre bundkort - f.eks. i en PC.

Netkortet kan være beregnet til kommunikation via netkabler (f.eks. PDS-kabler) (fastnet-kort) - eller via trådløs kommunikation (trådløst netkort).

Indstikskortet kan for eksempel have en PCI-grænseflade.

ethernet netkort
Den mest udbredte type er ethernet baserede netkort.

Ethvert ethernet netkort har et unikt 48 bit serienummer, kaldet en MAC-adresse, fysisk adresse eller ethernet-adresse. MAC-adressen er normalt gemt i et digitalt lagringsmedie på selve netkortet.

Se også
 Wake on LAN

Netudstyr
Herbie Hancock

Herbert Jeffrey "Herbie" Hancock (født 12. april 1940 i Chicago) er en amerikansk jazz-, fusionsmusik, funk- og popmusiker. Han er kendt i experimentaljazzen og i relation til producer-virksomhed. Har spillet jazz sammen med Miles Davis i 60erne. Da Miles Davis i slut 60erne ønskede en mere elektrisk lyd, blev Herbie præsenteret for det elektriske Fender Rhodes. En elektrisk lyd Hancock forsatte med i sit jazz/funk band Headhunters.

Egen gruppe Headhunters fra 1973, hvor han spillede keyboards som Fender Rhodes, Hohner D6 Clavinet, Mini Moog og ARP synthesizer.
Samme år solgte han guld for første gang.
Funknummeret Chameleon blev et stort hit i 1973.

Op gennem 70erne blev Hancocks plader mere og mere poppede, dog arbejdede han som sidemand i andre jazz-sammenhænge bl.a. i VSOP: The Quintet, hvor Hancock spillede jazz sammen med Tony Williams (trommer), Freddie Hubbard (trompet), Wayne Shorter (Saxofon) og Ron Carter (bas).

I 80'erne crossover til hiphop.
Fra Future Shock pladen (1983) blev "Rockit" et kæmpe hit på verdensplan bl.a. takket være en prisvindende og nyskabene musikvideo af Godley & Creme med nogle robotdukker, som bevæger sig efter rytmerne.

Eksterne henvisninger 

 
 
 

Jazzmusikere fra USA
Hollywood Walk of Fame
Oscar for bedste musik
Personer fra Chicago
Jazzpianister fra USA
Amerikanere i 1900-tallet
Amerikanere i 2000-tallet
Rudersdal Provsti

Rudersdal Provsti er et provsti i Helsingør Stift. Det består af 8 sogne, der hver har én kirke. Hvert sogn udgør sit eget pastorat.

Rudersdal Provsti blev ligesom Rudersdal Kommune oprettet 1. januar 2007 som led i Strukturreformen, og de to er geografisk sammenfaldende. Navnet stammer fra den nedlagte Rudersdal Kro. Provstiet bestod oprindeligt af de fem sogne, der udgjorde den daværende Søllerød Kommune og som hidtil lå Kongens Lyngby Provsti – Gammel Holte, Ny Holte, Nærum, Søllerød og Vedbæk – samt Birkerød og Bistrup sogne, som før hørte under Fredensborg Provsti. 

Høsterkøb Sogn opstod som selvstændigt sogn 1. august 2018, hvor det blev udskilt fra Birkerød Sogn.

Pastorater

Sogne

Kilde 
 Rudersdal Provstis hjemmeside
 Provstiportalen – Rudersdal Provsti

Provstier i Helsingør Stift
Københavns Godsbanegård

Københavns Godsbanegård var en af de største og mest trafikerede godsbanegårde i Danmark. I dag er mange af sporene fjernet, og i stedet er der ved at blive anlagt veje og bygninger.

I daglig tale, omtaltes området oftest som "Gården" eller med stationsforkortelsen "Gb", og det var en del af jernbaneterrænet på Vesterbro.

Den første hovedbygning til godsbanegården var tegnet af DSBs overarkitekt Heinrich Wenck og opført 1895-1901. Wenck modtog Eckersberg Medaillen for dette værk. Omkring 1968 blev denne banegård imidlertid revet ned, og en ny godsterminal blev opført ved Kalvebod Brygge ved Ole Hagen.

Jernbanestationer i Danmark
Godsbanegård
Vesterbro/Kongens Enghave
Heinrich Wenck
Ratt

Ratt er et hård rock-band fra San Diego, USA. De blev stiftet i 1979.

Medlemmer 
 Stephen Pearcy – vokal
 Warren DeMartini – guitar
 Bobby Blotzer – trommer
 Robbie Crane – bass
 John Corabi – guitar

Diskografi 
 Ratt (EP) (1983)
 Out of the Cellar (1984)
 Invasion of Your Privacy (1985)
 Dancing Undercover (1986)
 Reach for the Sky (1988)
 Detonator (1990)
 Collage (1997)
 Ratt (1999)
 Infestation (2010)

Ekstern henvisning 
 Officiel hjemmeside
 Ratt på Discogs.com

Rockgrupper fra USA
Stadio delle Alpi

Stadio delle Alpi var et fodboldstadion i Torino i Italien. Stadion lå nærmere bestemt i den nordlige udkant af Torino, tæt ved motervejsfrakørslen og var således nemt at finde, hvis man kom kørende fra Milano. Men i forhold til centrum af byen er beliggenheden lidt afsides og med offentlig transport må man afse ca. godt en halv time til at komme derud fra centrum. Et forhold som ofte er blevet kritiseret. Delle Alpis geografiske placering i Torino mindede lidt om Brøndby Stadions placering i forhold til Københavns centrum. Ikke specielt centralt, men dog nem at nå fra motorvejen.

Den officielle kapacitet var på 69.041 siddepladser. Men i praksis er der aldrig blevet lukket mere end 65.000 ind. De senere år endda kun op til 60.000. 

Stadion blev opført op til VM i Italien i 1990. Åbingskampen stod mellem et kombineret Juventus- og Torino-hold og Porto, som blev vundet af torineserne. Stadion var under VM i 1990 hjemmebane for Brasilien og skueplads for den legendariske semifinale mellem Vesttyskland og England.

De største kampe 
Stadion har siden 1990 været hjemmebane for både Juventus FC og AC Torino. Og ganske få gange har det italienske landshold spillet her. Blandt de største kampe, som har været afviklet på Delle Alpi, kan nævnes:

VM 1990, 1/8-finale: Argentina-Brasilien 1-0
VM 1990, semifinale: Vesttyskland-England 1-1 (tyskerne vandt på straffespark)
Uefa Cup 1992, semifinale: Torino-Real Madrid 2-0 (65.000 tilskuere, stadionrekord!)
Uefa Cup 1992, finale: Torino-Ajax 2-2 (Ajax vandt på udebanemål!)
Uefa Cup-finale 1993: Juventus-Dortmund 3-0
Champions League 1996, kvartfinale: Juventus-Real Madrid 2-0
Champions League 1996, semifinale: Juventus-Nantes 2-0
Champions League 1997, seminfinale: Juventus-Ajax 4-1
Chammpions League 1998, semifinale: Juventus-Monaco 4-1
Champions League 1999, semifinale: Juventus-Manchester U. 2-3
Champions League 2003, kvartfinale: Juventus-Barcelona 1-1
Champions League 2003, semifinale: Juventus-Real Madrid 3-1

Fremtiden 
Et nyt stadion, Juventus Stadium, er blevet bygget hvor Delle Alpi lå.

Efter endt nedrivning af det gamle Stadio Delle Alpi, har byggepladsen været overdraget til ATI, det byggefirma, der fra slutningen af juni 2009 har arbejdede med at bygge den nye Juventus Stadion. Det nye stadion stod klar til åbning i sommeren 2011. 

.

Alpi
Sport i Torino
Juventus F.C.
Torino F.C.
Mahmoud Ahmed

Mahmoud Ahmed (født 8. maj 1941) er en etiopisk sanger med Gurageaner. Han blev født i Addis Ababa, hvor han startede som skopudser indtil han blev altmuligmand i Arizona Club, hvor han i slutningen af 1960'erne første gang tjente penge på at synge. Indtil 1974 sang han i Imperial Body Guard Band, og indspillede med andre musikgrupper for Amha og Kaifa records.

Sangere fra Etiopien
Gos d'atura catala

Gos d'atura er en hunderace, der stammer fra det østlige Pyrenæerområde i den spanske provins Catalonien, hvor den stadig bruges som hyrdehund til får og kvæg.

I Spanien blev Gos d'atura catala første gang registreret i 1915.

Hunderacer fra Spanien
Hyrdehunde
Irsk Ulvehund

Irsk Ulvehund er en hunderace. Skulderhøjden er for hanner gennemsnitlig 88 cm og for tæver omkring 80 cm, mens vægten i almindelighed ligger på henholdsvis 65-70 kg og 50-55 kg hos voksne dyr. Racen blev udviklet i 1400-tallet, hvor der i Irland var problemer med ulveflokke, der tog fårene. En lov bestemte, at der skulle være mindst 24 hunde på hver gård. Den irske ulvehund er en mynde brugt til storvildtjagt, bl.a. på ulve.

Den irske ulvehund er verdens højeste hunderace.

Henvisninger 

Ulvehund
Damsholte (Møn)

Damsholte er en landsby i Damsholte Sogn på Møn, beliggende hvor Æbelnæsvej og Grønsundvej mødes, ca. 6 kilometer sydvest for Stege. 

Damsholte omtales 1664 (Dambsholt).

I den vestlige del af byen ligger Damsholte Kirke og umiddelbart vest herfor herregården Marienborg. I den sydøstlige del ligger søen Gammelsø.

Da den kommunale skole i Damsholte, Gammelsøskolen, blev nedlagt i 1996, overtog en friskole, Møn Friskole, bygningerne fra 1962, som ligger, hvor en rytterskole og et saft-presseri tidligere lå. Møn Friskole blev oprettet i protest mod byrådets beslutning om lukning af Gammelsøskolen.

Den lille landsby ligger i Vordingborg Kommune og tilhører Region Sjælland.

Kilder 
Trap, J. P. Danmark. Præstø Amt. Bind IV, 5. udg., 1955.
Møn Friskole
The Hush Sound

The Hush Sound er et band fra DuPage County, Illinois, lige uden for Chicago. I august 2005 begyndte bandet at udgive deres musik på Decaydance Records.
The Hush Sound består af Bob Morris(sang og guitar), Greta Salpeter (sang og klaver), Darren Wilson (trommer, percussion og sang) og  Mike Leblanc (bas og sang). Chris Haller (bas) forlod bandet i oktober 2008, men vendte tilbage i slutningen af 2012.

Diskografi

Albummer

Singler

Samlinger

Eksterne henvisninger 
thehushsound.com

Hush Sound
Louise af Nederlandene

Louise af Nederlandene (; ) (5. august 1828 – 30. marts 1871) var en nederlandsk prinsesse, der var dronning af Sverige og Norge fra 1859 til 1871 som ægtefælle til Kong Karl 15.

Louise var datter af Prins Frederik af Nederlandene (1797-1881) og Louise af Preussen (1808-1870).

Ægteskab og børn 
Den svenske kronprins Carl besøgte Nederlandene i august 1849 og mødte der prinsessen. Forlovelsen blev offentligjort i februar 1850, og de to blev gift den 19. juni 1850.

Parret fik to børn Louise (1851-1926), som senere giftede sig med Frederik 8. af Danmark, og Carl Oscar (1852-1854).

Huset Oranien-Nassau
Dronninger af Sverige
Ikke-regerende dronninger
Dronninger af Norge
Hertuginder af Skåne
Prinsesser af Nederlandene
Hux Flux

Hux Flux er et band fra Sverige, bestående af Denis Tapper og Henric Fietz. Deres musik er primært Psychedelic trance og Goa trance. Bandet blev formet i 1998, og indtil videre har de udgivet to album.

Album 
 Cryptic Crunch (Koyote Records 1999)
 Division by Zero (Spiral Trax 2003)

EP 
 Lex Rex Perplex/ErrorHead (2000)
 Reflux/Java Junkies (1999)
 Motor (2000)
 Time Slices/Perceptor (1998)

Eksterne henvisninger 
Lyt til Hux Flux på last.fm

Musikgrupper fra Sverige
Nørreris

Nørreris er en lille herregård som oprindelig var en Bondegård fra 1781, der blev drevet under Lynderupgård og ligger i Lynderup Sogn, Rinds Herred, Viborg Amt, Møldrup Kommune. Hovedbygningen er opført i 1867

Nørreris Gods er på 278 hektar med Bækagergård

Ejere af Nørreris 

(1781-1803) Mogens Lottrup
(1803-1821) Mette Marie Maltesdatter Friis gift (1) Secher (2) Lottrup
(1821-1828) Jens Lund / Holm / Brendstrup
(1828-1840) Kield Pedersen Kieldsen / Jens Pedersen Kieldsen
(1840-1864) Kield Pedersen Kieldsen
(1864-1867) Anna Margrethe Mikkelsdatter Kjeldsen gift Kieldsen
(1867-1896) Peder Kieldsen
(1896-1945) Johannes Kieldsen
(1945-1982) Erik Kieldsen / Henrik Kieldsen
(1982-1987) Henrik Kieldsen
(1987-2000) Nørreris I/S v/a Inger Kieldsen / Niels Kieldsen
(2000-) Niels Kieldsen

Herregårde i Viborg Kommune
Herregårde i Viborg Amt